CELEX: 32019R0647
Language: bg
Date: 2019-04-15 00:00:00
Title: Регламент за изпълнение (ЕС) 2019/647 на Комисията от 15 април 2019 година относно класирането на някои стоки в Комбинираната номенклатура

25.4.2019   
               
               
                  BG
               
               
                  Официален вестник на Европейския съюз
               
               
                  L 110/13
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/647 НА КОМИСИЯТА
         от 15 април 2019 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 15 април 2019 година.
            
               
                  За Комисията,
               
               
                  от името на председателя,
               
               Stephen QUEST
               
                  Генерален директор
               
               
                  Генерална дирекция „Данъчно облагане и митнически Съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране
                        (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Звуков апарат (т.нар. звукова колона, или активна колона) за възпроизвеждане на звук от звукови файлове в различни формати от различни интерфейси. Общите му размери са приблизително 110 × 14 × 7 cm.
                        Апаратът е оборудван с:
                        
                                    —
                                 
                                 
                                    интерфейс от вида етернет;
                                 
                              
                                    —
                                 
                                 
                                    връзка от вида блутут (Bluetooth) и безжична радиовръзка от вида WiFi;
                                 
                              
                                    —
                                 
                                 
                                    цифров оптичен вход и входове и изходи от вида RCA („чинч“);
                                 
                              
                                    —
                                 
                                 
                                    два порта USB, от които единият е „мини USB“ и служи за обслужване на изделието.
                                 
                              Апаратът може да бъде използван с друг апарат за възпроизвеждане на звук или с телевизор. Той може да възпроизвежда и звукови файлове, съхранявани на флаш памет USB, или от интернет радио. Предназначението му е да създава пространствен звук и стереофонични ефекти.
                     
                     
                        8519 81 45 
                     
                     
                        Класирането се определя въз основа на общи правила 1 и 6 за тълкуване на Комбинираната номенклатура и описанието на кодове по КН 8519 , 8519 81  и 8519 81 45 .
                        Апаратът съчетава функцията на високоговорител от позиция 8518  (когато се използва свързан с друг апарат за възпроизвеждане на звук или с телевизор) и на апарат за възпроизвеждане на звук от позиция 8519  (когато възпроизвежда звукови файлове от флаш памет USB или от интернет радио).
                        Тъй като апаратът има и функция на възпроизвеждане на звук, класирането в позиция 8518  се изключва.
                        Той е снабден с връзка USB, което означава, че използва полупроводникови носители. Затова изделието трябва да бъде класирано в код по КН 8519 81 45  като „друг апарат за възпроизвеждане на звук, използващ полупроводникови носители“.